Hermann Oberth (Hermannstadt, 25 Junie 1894 - Neurenberg, 29 Desember 1989) was 'n Duitse fisikus en vuurpylpionier. Hy deel saam met Konstantin Tsiolkofski en Robert Goddard die titel "Vader van die ruimtevaart".
Oberth is op 25 Junie 1894 gebore in wat destyds Hermannstadt was, nou deel van Roemenië (Transsilvanië). Sy pa was 'n welvarende dokter. Toe hy op 'n jong ouderdom skarlakenkoors gehad het, het sy gesin hom na Italië gestuur om te herstel. Op die ouderdom van 11 het sy ma vir hom twee boeke gegee van Jules Verne, Van die aarde na die maan en Die reis rondom die maan. Oberth het ruimte gefassineer geraak deur die boeke en drie jaar later, op die ouderdom van 14, het hy sy eerste vuurpyl ontwerp. Hy sien die tegniese uitvoerbaarheid van vuurpyle; so 'n vuurpyl sou beweeg deur uitlaatgasse uittestoot.
Tussen die oorloeëWysig
Oberth het met vooraanstaande wetenskaplikes navorsing gedoen en sy proefskrif in 1922 gepubliseer, maar dit is verwerp. Hy het egter sy werk voorgesit en 'n jaar later is die eerste konsep van Die Rakete zu den Planetenräumen geskryf. 'n Meer uitgebreide weergawe van 429 bladsye het in 1929 verskyn. Oberth het die wiskundige bewys uitgewerk dat dit moontlik is vir 'n vuurpyl om die atmosfeer ontsnappingspoed te kan bereik. Hy het ook die teorie bespreek dat 'n vuurpyl in 'n vakuum kan funksioneer en vinniger kan vlieg as sy eie uitlaatgasse. Hy het ook die gevolge van ruimtereise op die menslike liggaam genoem en die moontlikheid bespreek om satelliete te wentel om die aarde. Die boek het hom wye erkenning besorg en was 'n bron van inspirasie vir 'n groep Duitse vuurpylpioniers. 'n Entoesiastiese jong man, Wernher von Braun, het op fisika en wiskunde gefokus om Oberth se vergelykings beter te verstaan.